Tesla Model 3 er Årets Bil 2020

De danske motorjournalister har for første gang kåret en rent elektrisk bil som Årets Bil i Danmark. Tesla Model 3 vandt foran Peugeot 208 og 22 andre bilmodeller, der var med siden den indledende runde.

Finalefeltet bestod, ud over Tesla og Peugeot, af BMW 1-serie, BMW 3-serie Sedan/Touring og Kia Xceed. I den indledende runde var der fire elbiler ud over Teslaen, nemlig Audi e-tron (læs vores anmeldelse her), Kia e-Soul og Renault Zoe.

Årets Bil kåres af 24 uafhængige motorjournalister. Første gang var for præcis 50 år siden i 1969, hvor Ford Capri løb med sejren. Sidste år blev prisen vundet af Ford Focus.

Også med i Europa

Tesla Model 3 er også med i opløbet i den europæiske kåring af årets bil; ’European Car of the Year’ (ECOTY). Det er den sammen med en anden elbil, nemlig Porsche Taycan. I 2019 blev vinderen i øvrigt Jaguar i-Pace, der også er helt elektrisk. Årets vinder kåres den 2. marts 2020.

# | Model | Point
1 | Tesla Model 3 | 166
2 | Peugeot 208 | 131
3 | BMW 3-serie | 116
4 | Kia Xceed | 105
5 | BMW 1-serie | 82

Helt tilbage i 2012 vandt opladningshybriden Opel Ampera konkurrencen. Du kan også læse vores anmeldelse af Tesla Model 3.

Tesla Model 3 er Årets Bil 2020